कभिद-19 जिउसानि  थाखाय बिटिसि बिसायख’थिआ जोबनो गैयै समसिम दोनथ’नाय जादोंब्लाबो बिसायख’थि फोसावदिंनाय हाबाफारिआ गामि-गामि सिं-सिं सोलिगासिनो दं ৷ बे समावनो थांनाय 15 आगष्ट  मोनाबिलि समाव अदालगुरि जिलानि सिङाव थानाय भेरगावनि 1नं दिमाकुछिआव इउपिपिएलनि सासे  गोख्रों मावथि नित्यानन्द मित्र मुंनि सासे सुबुंखौ बिपिएफ दोलोनि सुबुंफोरा बुनानै हरदों होननानै अजद सिखांदों।  बि सुबुंफोरा बुनानै  हरनायनि जाहोनाव  गोब्राबै जखम खालामनाय जाथाया ओनसोलाव दुं-दुं, हाव-हाव थासारि सोमजिखां होदों ৷ दिनै इउपिपिएल हानजानिफ्राय जाथायखौ सोंखारिनानै दायनिगिरिखौ हमना आइननि हेफाजाबै गोख्रों साजा होनांगौनि दाबि दैखांदों ৷ 33 नं न’नाइ सेरफां ब्लक इउपिपिएलनि आफादगिरि महेन्द्र बर’ बिथांआ मोनसे प्रेस बिबुंसारनि गेजेरजों बिपिएफनि बेबादि मुगैथाव राजखान्थि गेलेनाया गणतन्त्रनि बेरेखा आरो 32 नं भेरगाव समष्टिनि  बारग’ एमसिएलए नेरसोन बर’आ गावनि मावफारियाफोरखौ होबथा  नांगौ ৷ नङाब्ला फैबाय थानाय समफोराव माबा मोनसे समाज बेरेखा  जाथाय सोमजियोब्ला बे दायनि थाखाय बिपिएफ हानजायानो दायनिगिरि जागोन होननानै मोनसे  प्रेस मेलाव बुंथियो ৷दिनै फुं समाव इउपिपिएलनि गोबां दैदेनगिरिफोर, 33 नं न’नाइ सेरफां बियाबनि  बिजाथि कृष्ण गिरि, 32 नं भेरगाव बियाबनि  बिजाथि दावबाइसा बर’ , जिला  इउपिपिएलनि आफादारि  रुद्र बाहादुर चेत्री, नेहाथारी खगेन डेका,भेरगाव ब्लक इउपिपिएलनि आफादगिरि लाचित राभा बिथांमोना जयै दिमाकुछि थानायाव जाथाय खालामगिरिफोरखौ हमनानै गोख्रों साजा होनो थाखाय  गांसे एजाहार  गथायो  ।